Oleg Atkov

Oleg Jurjevitš Atkov (, s. 9. toukokuuta 1949 Hvorostjanka, Neuvostoliitto) on entinen neuvostoliittolainen kosmonautti.

Elämä
Atkov valmistui lääkäriksi moskovalaisesta Ivan Sietšienovin lääketieteellisestä instituutista vuonna 1973. Hän väitteli tohtoriksi Lääketieteen akatemiassa vuonna 1978.

Kosmonauttikoulutukseen hänet valittiin 9. maaliskuuta 1983. Atkov lensi Sojuz T-10 -lennolla lääketieteellisenä tutkijana. Hän vietti avaruudessa yhteensä 236 vuorokautta ja 22 tuntia.

Atkov siirtyi eläkkeelle kosmonauttijoukoista 2. lokakuuta 1984. Hän siirtyi kliinisen kardiologian instituuttiin. Atkov oli varajohtajana ISU-avaruusyliopistossa vuodet 1989–1996. Hän toimii nykyään EU:n etälääketieteen neuvonantajana.

Lähteet

Neuvostoliittolaiset avaruuslentäjät
Vuonna 1949 syntyneet
Elävät henkilöt